**Poľské Tatry: Zakopané – Giewont - Kasprov vierch - Zakopané.**

Dňa 10.09.2016 sa vyberieme podľa plánu akcií autobusom do Poľských Tatier. Je tu však zmena oproti kalendáru, bude to iba jednodňová turistika.

Odchod autobusu bude z parkoviska Rožák 10.09.2016 o 04:00, zraz na parkovisku o 03:50. Autobus nás dovezie do Zakopaného kde sa vyberieme na trasu podľa prílohy. Je to trasa dosť náročná, trvajúca viac ako v prílohe (nie je tam prechod z parkoviska k štartu podľa prílohy a taktiež tam nie je zahrnutý prechod z Kužnic do Zakopaného), preto treba rátať že túra bude trvať 9,5 – 10,5 hodiny. Vzhľadom na to že Giewont je národným vrchom Poliakov je chodník v skalách veľmi vychodený a teda sa tam dosť šmýka, preto sa treba „vyzbrojiť“ opatrnosťou (sú tam aj reťaze).

Menej zdatní turisti sa môžu vyviezť lanovkou na Kasprov vierch, treba však počítať s veľkým množstvom ľudí a teda s dlhým čakaním na lanovku. Je samozrejme možnosť aj pešieho výstupu len na Kasprov vierch a späť.

Pre vyslovene „nezdatných“ je možnosť ostať len v Zakopanom.

Prihlásiť sa možno u  Jozefa Turňu na tel. čísle: 0948 777 802, prípadne na e-mail: jozef.turna@slovanet.sk.

Členovia KST Púchov platia 5,00 Eur, nečlenovia klubu 10,00 Eur.

Po prekročení kapacity autobusu bude urobený výber podľa zvyčajného kľúča.

Účastníci sa zúčastňujú zájazdu a turistiky v Poľských Tatrách na vlastné riziko a zodpovedajú sami za svoj zdravotný stav. Organizátor zájazdu nezodpovedá za úrazy a zmeny zdravotného stavu účastníkov zájazdu. Každý účastník sa zúčastňuje na vlastnú zodpovednosť a na vlastné riziko.

Nakoľko ideme do zahraničia je treba mať zo sebou cestovný doklad (OP), platný európsky preukaz poistenca a samozrejme sa doporučuje poistiť sa na cestu do zahraničia a na horskú turistiku.

Neviem ako je to s platením eurami, prípadnou výmenou peňazí, každý sa teda zistí a zariadi sám.